**НАЦРТ**

На основу члана 32. став 1. тачка 6. Закона о локалној самоуправи (''Службени гласник РС'', бр. 129/2007, 83/2014-др.закон, 101/2016-др.закон, 47/2018 и 111/2021 - др. Закон ), члана 7. став 2. Закона о финансирању локалне самоуправе ("Сл. Гласник РС", бр. 62/2006, 47/2011, 93/2012, 99/2013 – усклађени дин.изн., 125/2014 - усклађени дин.изн., 95/2015 - усклађени дин.изн., 83/2016, 91/2016 - усклађени дин.изн., 104/2016 - др. закон), 96/2017 - усклађени дин.изн., 89/2018 - усклађени дин.изн. 95/2018 – др. Закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн. и 111/2021 - др. закон), члана 239. став 3. Закона о накнадама за коришћење јавних добара (''Сл.гласник РС'', бр.95/2018, 49/2019, 86/2019 - усклађени дин. изн., 156/2020 - усклађени дин. изн. и 15/2021 - доп. усклађених дин. изн.) и члана 40. став 1. тачка 6. Статута општине Оџаци („Службени лист општине Оџаци“ бр. 2/2019), Скупштина општине Оџаци, на седници одржаној дана 12.2021. године, донела је

**ОДЛУКУ**

**о накнадAМА за коришћење јавних површина**

**НА ТЕРИТОРИЈИ ОПШТИНЕ ОЏАЦИ**

Члан 1.

 Овом Одлуком уводи се накнада за коришћење јавне површине у складу са законом на територији општине Оџаци и утврђују се висина, олакшице, рокови и садржај података о коришћењу јавне површине у циљу утврђивања обавезе плаћања накнаде.

**Обвезник накнаде**

Члан 2.

Обвезник накнаде за коришћење јавне површине је корисник јавне површине.

**Основица**

Члан 3.

 Основица накнаде за коришћење простора на јавној површини је површина коришћења простора у метрима квадратним (м2).

**Висина накнаде**

Члан 4.

 Висина накнаде за коришћење јавне површине утврђује се узимајући у обзир највиши износ накнаде прописан законом, која је одређена у м2 по дану, и применом критеријума као што су: време коришћења простора, зона у којој се налази простор који се користи, као и техничко-употребне карактеристике објекта, уколико се површина користи за постављање објекта.

Висина накнаде за коришћење јавних површина је утврђена у Прилогу који је саставни део ове одлуке.

**Зоне**

Члан 5.

На територија општине Оџаци одређене су три зоне у складу са Одлуком о утврђивању елемената пореза на имовину за територију општине Оџаци („Службени лист општине Оџаци“ бр. 15/2015), и то:

**I ЗОНА**

 Ова зона обухвата територију насељеног места Оџаци, омеђену улицама: Мостонга од Карађорђеве до Војводе Мишића, Војводе Мишића од Мостонге до Војводе Путника, Војводе Путника од Војводе Мишића до Карађорђеве и Карађорђева од Војводе Путника до Мостонге.

**II ЗОНА**

 Ова зона обухвата подручје изван I зоне насељеног места Оџаци.

**III ЗОНА**

 Ова зона обухвата подручје у насељеним местима Бачки Брестовац, Бачки Грачац, Богојево, Дероње, Каравуково, Лалић, Ратково и Српски Милетић.

**Време коришћења јавне површине**

Члан 6.

 Време коришћење јавне површине може бити изражено у данима, на месечном и годишњем нивоу, о чему се корисник јавне површине изјашњава у пријави за коришћење јавне површине.

**Јавна површина**

Члан 7.

 Јавна површина у смислу ове одлуке јесте површина утврђена планским документом општине Оџаци, која је доступна свим корисницима под једнаким условима, и то:

 -јавна саобраћајна површина (пут, улица, пешачка зона и сл.),

 -трг,

 -јавна зелена површина (парк и сл.),

 -јавна површина блока (парковски уређене површине и саобраћајне површине).

**Начин утврђивања и плаћања**

Члан 8.

Утврђивање накнаде за коришћење јавне површине врши се према критеријумима прописаним у члану 4. став 1. ове Одлуке.

Накнаду из става 1. овог члана решењем утврђује Одељење за финансије и јавне приходе Општинске управе општине Оџаци.

Обвезник накнаде дужан је да утврђену обавезу по основу накнаде плаћа до 15. у месецу за претходни месец.

 Ако се накнада плаћа за дане (мање од 1 месец), обвезник је у обавези да обрачунату накнаду плати приликом достављања решења.

Против решења из става 2. овог члана може се изјавити жалба министарству у чијој су надлежности послови финансија преко Одељење за финансије и јавне приходе Општинске управе општине Оџаци.

У поступку утврђивања, контроле, наплате, повраћаја, камате, принудне наплате, застарелости и осталог што није прописано овом Одлуком, сходно се примењују одредбе закона којим се уређују порески поступак и пореска администрација.

**Врсте накнада**

Члан 9.

 Накнаде за коришћење јавне површине су:

1.Накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих заната и домаће радиности;

2. Накнада за коришћење јавне површине за оглашавање за сопствене потребе и потребе других лица, као и за коришћење површине и објеката за оглашавање за сопствене потребе и за потребе других лица којима се врши непосредни утицај на расположивост, квалитет или неку другу особину јавне површине;

3.Накнада за коришћење јавне површине по основу заузећа грађевинским материјалом и за извођење грађевинских радова и изградњу.

1. **Накнада за коришћење простора на јавној површини у пословне и друге сврхе**

Члан 10.

 Накнада за коришћење простора на јавној површини у пословне и друге сврхе плаћа се за коришћење простора за постављање:

1. Тезги и пултова,
2. Уређаја за печење и продају кокица, уређаји за израду и продају мини крофница, уређаја за производњу и продају шећерне вуне, уређаја за производњу и продају помфрита и уређаја за печење и продају кукурних клипова и кестена,
3. Расхладне коморе за продају сладоледа, расхладне коморе за продају сладоледа на точење, расхладне витрине за продају хладних напитака, апарата за продају топлих напитика и еспресо кафе,
4. Летње и зимске баште испред угоститељских објеката, киоска и гараже,
5. Монтажни садржаји за дечији забавни и спортски програм, дечији аутомобили на батерије, апарати за дечије играчке, апарати за хватање лутака,
6. Забавни луна парк, трамболине, шатори за циркусе,
7. Коришћење слободних површина за кампове, постављање шатора и других објеката привременог коришћења,
8. Постављање линијске инфраструктуре,
9. Коришћење јавне површине за намене које нису посебно наведене.

**2. Накнада за коришћење јавне површине за оглашавање за сопствене потребе и потребе других лица**

Члан 11.

Накнада за коришћење јавне површине за оглашавање за сопствене потребе и потребе других лица, као и за коришћење површине и објеката за оглашавање за сопствене потребе и за потребе других лица којима се врши непосредни утицај на расположивост, квалитет или неку другу особину јавне површине, за коју дозволу издаје надлежни орган јединице локлане самоуправе, плаћа се за:

1. Постављање рекламних штандова,
2. Постављање билборда,
3. Постављање табле, паноа или друге рекламне ознаке.

**3.Накнада за коришћење јавне површине по основу заузећа грађевинским материјалом и за извођење грађевинских радова и изградњу**

Члан 12.

Посебна накнада се плаћа за коришћење јавне површине по основу заузећа грађевинским материјалом и за извођење грађевинских радова и изградњу.

**Ослобађања**

Члан 13.

 Накнаду за коришћење јавних површина не плаћају директни и индиректни корисници буџетских средстава.

**Прибављање одобрења**

Члан 14.

Обвезник накнаде је дужан да пре коришћења права, за чије је коришћење прописано плаћање накнаде, прибави одобрење у складу са Одлуком о постављању и уклањању монтажних објеката привременог карактера и Планом локација за постављање мањих монтажних и других објеката привременог карактера.

Надлежно одељење Општинске управе опшптине Оџаци је дужно је да један примерак одобрења достави Одељењу за финансије и јавне приходе ради утврђивања и наплате накнаде са следећим подацима:

- за правна лица: порески идентификациони број, матични број правног лица, тачна адреса седишта правног лица, делатност;

- за предузетнике: порески идентификациони број, назив радње са тачном адресом, делатност, име и презиме власника, ЈМБГ и број личне карте.

- за физичка лица: име и презиме, ЈМБГ, број личне карте и улицу и број.

 Обвезници накнаде су у обавези да уз захтев за издавање одобрења за коришћење јавне површине доставе уверење о измиреним обавезама по основу локалних прихода, које издаје Одељење за финансије и јавне приходе.

Надлежно одељење из става 2. овог члана је дужно да један примерак одобрења, достави одељењу за инспекцијске послове.

Члан 15.

Обвезници накнаде за коришћење јавних површина дужни су да поднесу пријаву за утврђивање накнаде Одељењу за финансије и јавне приходе даном доношења решења о одобрења коришћења јавне површине.

У случају да обвезник не поднесе пријаву у року утврђеном у ставу 1. овог члана, Одељење за финансије и јавне приходе, ће донети решење на основу података надлежног органа који врши упис у регистар и на основу службених података којима располаже општинска управа, државни орган или други орган локалне самоуправе.

Члан 16.

Накнаде за коришћење јавних површина, представљају приход буџета општине Оџаци.

Члан 17.

 Надзор над спровођењем оиве одлуке врши Одељење за инспекцијске послове и заштиту животне средине Општинске управе општине Оџаци

Члан 18.

 Саставни део ове одлуке представља Прилог накнада за коришћење јавних површина.

**ПРИЛОГ НАКНАДА ЗА КОРИШЋЕЊЕ ЈАВНЕ ПОВРШИНЕ**

**Накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих заната и домаће радиности**

**ПРИЛОГ БРОЈ 1.1.**

Накнада за коришћење простора на јавној површини у пословне и друге сврхе плаћа се за коришћење простора за постављање тезги за сезонску продају воћа и поврћа, цвећа, украсних предмета, честитки сувенира и слично, од стране произвођача који имају регистровано пољопривредно газдинство и пултова, утврђује се у дневном износу по м2, у зависности од зоне и то:

|  |  |  |
| --- | --- | --- |
| **1.** | **Зона 1** | 125,00 |
| **2.** | **Зона 2** | 123,00 |
| **3.** | **Зона 3** | 103,00 |

 Накнада се плаћа у пуном износу пре почетка коришћења јавне површине по решењу Општинске управе, Одељења за финансије и јавне приходе.

**ПРИЛОГ БРОЈ 1.2.**

Накнада за коришћење простора на јавној површини у пословне и друге сврхе плаћа се за постављање уређаја за печење и продају кокица, уређаја за израду и продају мини крофница, уређаја за производњу и продају шећерне вуне, уређаја за производњу и продају помфрита и уређаја за печење и продају кукурузних клипова и кестена, а утврђује се у дневном износу по м2, у зависности од зоне и то:

|  |  |  |
| --- | --- | --- |
| **1.** | **Зона 1** | 27,00 |
| **2.** | **Зона 2** | 22,00 |
| **3.** | **Зона 3** | 17,00 |

Накнада се плаћа у пуном износу пре почетка коришћења јавне површине по решењу Општинске управе, Одељења за финансије и јавне приходе.

**ПРИЛОГ БРОЈ 1.3.**

Накнада за коришћење простора на јавној површини у пословне и друге сврхе плаћа се за коришћење простора за постављање расхладне коморе за продају сладоледа, расхладне коморе за продају сладоледа на точење, расхладне витрине за продају хладних напитака, апарата за продају топлих напитика и еспресо кафе, а утврђује се у дневном износу по м2, у зависности од зоне и то:

|  |  |  |
| --- | --- | --- |
| **1.** | **Зона 1** | 52,00 |
| **2.** | **Зона 2** | 42,00 |
| **3.** | **Зона 3** | 32,00 |

Накнада се плаћа по решењу Општинске управе, Одељења за финансије и јавне приходе.

**ПРИЛОГ БРОЈ 1.4.**

Накнада за коришћење простора на јавној површини у пословне и друге сврхе плаћа се за коришћење простора за постављање летње и зимске баште угоститељских објеката, а утврђује се у дневном износу по м2, у зависности од зоне и то:

|  |  |  |
| --- | --- | --- |
| **1.** | **Зона 1** | 6,00 |
| **2.** | **Зона 2** | 5,00 |
| **3.** | **Зона 3** | 4,00 |

 Накнада се плаћа по решењу Општинске управе, Одељења за финансије и јавне приходе.

 За коришћење јавне површине за постављање зимске баште у периоду од 01.11. текуће, до 31.03. наредне године, плаћа се накнада у износу од 50% од накнаде која се плаћа за рад летње баште.

Накнада за коришћење простора на јавној површини у пословне и друге сврхе плаћа се за коришћење простора за постављање киоска, а утврђује се у дневном износу по м2, у зависности од зоне и то:

|  |  |  |
| --- | --- | --- |
| **1.** | **Зона 1** | 5,00 |
| **2.** | **Зона 2** | 4,00 |
| **3.** | **Зона 3** | 3,00 |

Накнада се плаћа по решењу Општинске управе, Одељења за финансије и јавне приходе.

Накнада за коришћење простора на јавној површини у пословне и друге сврхе плаћа се за коришћење простора за постављање гаража, а утврђује се у дневном износу по м2, у зависности од зоне и то:

|  |  |  |
| --- | --- | --- |
| **1.** | **Зона 1** | 0,90 |
| **2.** | **Зона 2** | 0,80 |
| **3.** | **Зона 3** | 0,70 |

 Накнада се плаћа по решењу Општинске управе, Одељења за финансије и јавне приходе.

**ПРИЛОГ БРОЈ 1.5.**

 Накнада за коришћење простора на јавној површини у пословне и друге сврхе плаћа се за коришћење простора за постављање монтажних садржаја за дечији забавни и спортски програм, дечији аутомобили на батерије, апарати за хватање лутака, а утврђује се у дневном износу по м2, у износу од **37** динара.

Накнада се обрачунава на дневном нивоу, и плаћа се у пуном износу пре почетка коришћења јавне површине на основу решења Општинске управе, Одељења за финансије и јавне приходе.

**ПРИЛОГ БРОЈ 1.6.**

Накнада за коришћење простора на јавној површини у пословне и друге сврхе плаћа се за коришћење простора за забавни луна парк, трамболине, шаторе за циркусе, утврђује се у дневном износу по м2, узносу од **27** динара.

Накнада за коришћење простора на јавној површини за постављање забавног луна парка, трамболина, шатора за циркусе, у дане трајања манифестација, у дане државних, верских и других празника, утврђује се у дневном износу по м2, узносу од **57** динара.

Накнада се обрачунава на дневном нивоу, и плаћа се у пуном износу пре почетка коришћења јавне површине на основу решења Општинске управе, Одељења за финансије и јавне приходе.

**ПРИЛОГ БРОЈ 1.7.**

Накнада за коришћење простора на јавној површини у пословне и друге сврхе плаћа се за коришћење простора слободних површина за кампове, постављање шатора и других објеката привременог коришћења, за сваки м2 заузете површине у износу од **33,00** динара дневно.

Накнада се обрачунава на дневном нивоу, и плаћа се у пуном износу пре почетка коришћења јавне површине на основу решења Општинске управе, Одељења за финансије и јавне приходе.

**ПРИЛОГ БРОЈ 1.8.**

Накнада за коришћење простора на јавној површини у пословне и друге сврхе плаћа се за коришћење простора које нису посебно наведебе у овом тарифном броју, утврђује се у дневном износу по м2, у зависности од зоне и то:

|  |  |  |
| --- | --- | --- |
| **1.** | **Зона 1** | 125,00 |
| **2.** | **Зона 2** | 120,00 |
| **3.** | **Зона 3** | 85,00 |

Накнада се обрачунава на дневном нивоу, и плаћа се у пуном износу пре почетка коришћења јавне површине на основу решења Општинске управе, Одељења за финансије и јавне приходе.

**Накнада за коришћење јавне површине за оглашавање за сопствене потребе и потребе других лица, као и за коришћење површине и објеката за оглашавање за сопствене потребе и за потребе других лица којима се врши непосредни утицај на расположивост, квалитет или неку другу особину јавне површине**

**ПРИЛОГ БРОЈ 2.1.**

Накнада за коришћење јавне површине за оглашавање за сопствене потребе и потребе других лица, као и за коришћење површине и објеката за оглашавање за сопствене потребе и за потребе других лица којима се врши непосредни утицај на расположивост, квалитет или неку другу особину јавне површине, за коју дозволу издаје надлежни орган јединице локлане самоуправе, плаћа се за постављање рекламних штандова, а утврђује се у дневном износу по м2, у зависности од зоне и то:

|  |  |  |
| --- | --- | --- |
| **1.** | **Зона 1** | 32,00 |
| **2.** | **Зона 2** | 30,00 |
| **3.** | **Зона 3** | 16,00 |

 Накнада се обрачунава на дневном нивоу, и плаћа се у пуном износу пре почетка коришћења јавне површине на основу решења Општинске управе, Одељења за финансије и јавне приходе.

**ПРИЛОГ 2.2.**

Накнада за коришћење јавне површине за оглашавање за сопствене потребе и потребе других лица, као и за коришћење површине и објеката за оглашавање за сопствене потребе и за потребе других лица којима се врши непосредни утицај на расположивост, квалитет или неку другу особину јавне површине, за коју дозволу издаје надлежни орган јединице локалане самоуправе, плаћа се за постављање билборда, а утврђује се у дневном износу по м2, у зависности од зоне и то:

|  |  |  |
| --- | --- | --- |
| **1.** | **Зона 1** | 32,00 |
| **2.** | **Зона 2** | 22,00 |
| **3.** | **Зона 3** | 16,00 |

 Накнада се плаћа на основу решења Општинске управе, Одељења за финансије и јавне приходе.

**ПРИЛОГ БРОЈ 2.3.**

Накнада за коришћење јавне површине за оглашавање за сопствене потребе и потребе других лица, као и за коришћење површине и објеката за оглашавање за сопствене потребе и за потребе других лица којима се врши непосредни утицај на расположивост, квалитет или неку другу особину јавне површине, за коју дозволу издаје надлежни орган јединице локлане самоуправе, плаћа се за постављање табле, паноа или друге рекламне ознаке, а утврђује се у дневном износу по м2, у зависности од зоне и то:

|  |  |  |
| --- | --- | --- |
| **1.** | **Зона 1** | 31,00 |
| **2.** | **Зона 2** | 21,00 |
| **3.** | **Зона 3** | 16,00 |

 Накнада се плаћа на основу решења Општинске управе, Одељења за финансије и јавне приходе.

**Накнада за коришћење јавне површине по основу заузећа грађевинским материјалом и за извођење грађевинских радова и изградњу.**

**ПРИЛОГ БРОЈ 3.**

Накнада за коришћење јавне површине се плаћа за коришћење јавне површине по основу заузећа грађевинским материјалом и за извођење грађевинских радова и изградњу, а утврђује се у дневном износу по м2, и то:

-при изградњи објеката по м2 заузете површине ............................................38,00 дин

-при извођењу радова који изискују раскопавање коловоза и тротоара по м2....... 38,00 дин.

Накнада се обрачунава на дневном нивоу, и плаћа се у пуном износу пре почетка коришћења јавне површине на основу решења Општинске управе, Одељења за финансије и јавне приходе.

УВЕЋАЊЕ НАКНАДЕ:

Накнада из става 1.овог члана увећава се за 100% ако инвеститор продужи дозвољени рок заузимања јавне површине. Под продужењем рока, подразумева се прекорачење рока завршетка изградње евидентираног у писменој изјави инвеститора о почетку грађења, одн.извођења радова и року завршетка грађења, одн.извођења радова према Закону о планирању и изградњи.

ОСЛОБАЂАЊЕ ПЛАЋАЊА

 Накнада из става 1. овог прилога се не плаћа ако се раскопавање, односно заузимање јавне површине врши због изградње, реконструкције коловоза, тротоара или друге саобраћајне површине, као и приликом извођења радова јавних комуналних предузећа у сврху довођења објекта у функцију. Под довођењем објекта у функцију подразумевају се радови на текућем (редовном) одржавању објекта, за које се издаје одобрење по Закону о планирању и изградњи.

**Прелазне и завршне одредбе**

Члан 19.

 Корисници јавних површина, који исте користе на дан ступања на снагу ове одлуке, настављају да користе одобрене јавне површине до истека периода коришћења јавне површине или рока закупа.

Члан 20.

Даном ступања на снагу ове одлуке, престаје да важи Одлука о накнадама за коришћење јавних површина на територији општине Оџаци („Службени листи општине Оџаци“ број 9/2019 и 27/2020).

Члан 21.

Ова одлука ступа на снагу осмог дана од дана објављивања у „Службеном листу општине Оџаци“.

 СКУПШТИНА ОПШТИНЕ ОЏАЦИ

Број: 02- /2021-II

Дана: 12. 2021. године.

Оџаци, Председник Скупштине, Горан Ђаковић

 **О б р а з л о ж е њ е**

Правни основ за доношење ове одлуке налази се у њеној преамбули.

Разлози за доношење одлуке:

Одредбама члана 6. Закона о финансирању локалне самоуправе ("Сл. Гласник РС", бр. 62/2006, 47/2011, 93/2012, 99/2013 – усклађени дин.изн., 125/2014 - усклађени дин.изн., 95/2015 - усклађени дин.изн., 83/2016, 91/2016 - усклађени дин.изн., 104/2016 - др. закон), 96/2017 - усклађени дин.изн., 89/2018 - усклађени дин.изн. 95/2018 – др. Закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн. и 111/2021 - др. закон)) прописано је да јединици локалне самоуправе припадају приходи који се остваре на њеној територији., а одредбама члана 7. став 2. истог закона да скупштина јединице локалне самоуправе својом одлуком утврђује стопе изворних прихода, као и начин и мерила одређивање висине локалних таска и накнада.

Одредбама члана 239. став 3. Закона о накнадама за коришћење јавних добара (''Сл.гласник РС'', бр.95/2018, 49/2019, 86/2019 - усклађени дин. изн., 156/2020 - усклађени дин. изн. и 15/2021 - доп. усклађених дин. изн.), прописано је да се актом скупштине јединице локалне самоуправе утврђује висина наканаде за коришћење јавних површина, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде.

Највиши износ накнаде за коришћење јавне површине прописан је у Прилогу 12. Закона и то:

|  |  |  |  |
| --- | --- | --- | --- |
| Редни број | Врста накнаде | Основица | Највиши износ накнаде – дневно (динара) |
| 1. | Накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих заната и домаће радиности; | m2 | 125,44 |
| 2. | Накнада за коришћење јавног простора за оглашавање за сопствене потребе и потребе других лица, као и за коришћење површине и објеката за оглашавање за сопствене потребе и за потребе других лица којима се врши непосредни утицај на расположивост, квалитет или неку другу особину јавне површине; | m2 | 102,83 |
| 3. | Накнада за коришћење јавне површине по основу заузећа грађевинским материјалом и за извођење грађевинских радова и изградњу. | m2 | 185,07 |

Средства за спровођење ове одлуке нису потребна.